**МОДЕЛ УГОВОРА**

**УГОВОР ЗА НАБАВКУ УСЛУГЕ ФИКСНЕ ТЕЛЕФОНИЈЕ**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

Заједнички назив: Уговорне стране

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019 и 92/2023), Правилника о садржини конкурсне документације у поступцима јавних набавки („Службени гласник РС” бр. 21/2021), Одлуке о спровођењу поступка јавне набавке дел. број IZ-1-06-405-6/2024-2 од 10.05.2024. године и на основу јавног позива за подношење понуда за набавку: Набавка услуге фиксне телефоније број 0006/2024, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**Члан 2.**

Предмет овог уговора је набавка услуга фиксне телефоније, у свему према техничким спецификацијама и понуди Пружаоца услуге број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, које се налазе у прилогу овог уговора и чине његов саставни део.

**Члан 3.**

Укупна вредност Уговора је 200.000,00(словима: двеста хиљада)динара без ПДВ-а, односно 240.000,00 (словима: двеста четрдесет хиљада) динара са ПДВ-ом.

Плаћања по Уговору у 2024. години вршиће се до нивоа средстава обезбеђених Финансијским планом Наручиоца за 2024. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**Члан 4.**

Плаћање Пружаоцу услуге Наручилац ће вршити на основу рачуна који се доставља за протекли месец, по испостављеном рачуну са спецификацијом услуга, у року од \_\_\_\_\_\_\_ *(попуњава Понуђач)* дана од дана пријема уредно сачињеног рачуна.

**Члан 5.**

Уређaје неопходне за коришћење услуге обезбеђује Пружалац услуге, што ће Наручилац потврдити записником о примопредаји.

Наручилац се обавезује да примљене уређаје чува са пажњом доброг привредника и врати Пружаоцу услуге у примљеном стању одмах по престанку услуге.

Пружалац услуге се обавезује да изврши техничку припрему и обезбеди услове за прикључење уређаја неопходних за коришћење услуге у року од седам дана од дана обавештавања од стране Наручиоца.

Уговорне стране су сагласне да сви трошкови који настану у поступку инсталирања/промене опреме и/или репрограмирања централе Наручиоца и прикључење уређаја неопходних за коришћење услуге, падају на терет Пружаоца услуге.

Пружалац услуге се обавезује да своју телекомуникациону мрежу неопходну за коришћење услуга, које су предмет ове јавне набавке, одржава у исправном стању, у складу са техничким прописима и стандардима.

**Члан 6.**

Наручилац се обавезује да услуге наведене у члану 2. овог уговора, плати Пружаоцу услуге, по јединичним ценама из Обрасца структуре понуђене цене које су фиксне и које се не могу се мењати у току важности уговора.

Пружалац услуге неће наплатити увођење услуге код Наручиоца, односно заснивање претплатничког односа.

**Члан 7.**

Пружалац услуге се обавезује да предметне услуге из овог уговора обавља савесно и у складу са највишим важећим стандардима о квалитету.

У циљу реализације уговорних обавеза, Наручилац и Пружалац услуге дужни су да у року од 10 (десет) дана од дана закључења овог уговора одреде лица за комуникацију.

У случају да је лице које је одређено као лице за комуникацију спречено да обавља поверене послове, уговорна страна која је именовала то лице, дужна је да одмах одреди друго лице као замену и да о томе без одлагања обавести другу уговорну страну.

Пружалац услуге се обавезује да ће на позив Наручиоца одмах, или у најкраћем могућем року, отклонити уочене недостатке у извршеној услузи. У противном, Наручилац задржава право да раскине Уговор.

**Члан 8.**

Уговорне стране су сагласне да ће се за све што није регулисано овим уговором примењивати одредбе Закона о облигационим односима и одредбе о општим и посебним условима пословања Пружаоца услуге, под условом да нису у супротности са овим уговором.

**Члан 9.**

У случају више силе у току трајања уговора, уговорне стране се ослобађају обавеза из овог уговора у мери у којој је услед више силе немогуће извршити обавезе, за период док виша сила траје. Ниједна уговорна страна нема право на накнаду због неизвршења обавезе друге стране по овом основу.

Уговорна страна која је погођена вишом силом дужна је да одмах писменим путем обавести другу уговорну страну о настанку и окончању више силе.

**Члан 10.**

Уговор ступа на снагу даном потписивања обеју уговорних страна, а почиње да се примењује од момента активирања бројева код Пружаоца услуге.

Уговор се закључује најдуже на период од годину дана почев од момента активирања бројева код Пружаоца услуге, односно од дана почетка његове примене, а може престати да важи и раније, уколико у наведеном временском периоду вредност извршених услуга досегне износ укупне уговорене вредности из члана 3. овог уговора.

**Члан 11.**

Измене и допуне овог уговора могу се вршити у складу одредбама Закона о јавним набавкама.

**Члан 12.**

Све евентуалне спорове који настану из, или поводом овог уговора – уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност суда у Београду.

**Члан 13.**

Овај уговор је сачињен у 4 (четири) истоветна примерака, по 2 (два) примерка за обе уговорне стране.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље

 ЗА ПРУЖАОЦА УСЛУГЕ ЗА НАРУЧИОЦА

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д. директора Радош Газдић